LĪGUMS Nr. \_\_\_\_\_\_\_\_\_\_\_\_\_\_

(Medicīnas atkritumu izvešana)

Rīgā 2017. gada \_\_\_. \_\_\_\_\_\_\_\_\_\_

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, reģistrācijas Nr.40003457109, tās valdes priekšsēdētājas **Ilzes Kreicbergas**, valdes locekles **Elitas Bušas** un valdes locekles **Artas Birumas** personā, kas rīkojas uz statūtu pamata, (turpmāk – Pasūtītājs), no vienas puses,

un

AS “BAO”,reģistrācijas numurs: 40003320069, tās prokūrista Normunda Reinikapersonā, kura rīkojas uz statūtu pamata (turpmāk – Izpildītājs), no otras puses, abi kopā turpmāk – Puses un katrs atsevišķi – Puse, apzinādamies savas darbības juridisko nozīmi un sekas, darbojoties bez maldiem, viltus un spaidiem, vadoties pēc Latvijas Republikā spēkā esošajiem normatīvajiem aktiem un saskaņā ar atklāta konkursa „Medicīnas atkritumu izvešana”, identifikācijas Nr. PKUS 2017/41 rezultātiem, noslēdz šādu līgumu (turpmāk – Līgums).

1. **Līguma priekšmets, tā vērtība**
	1. Līguma priekšmets ir medicīnas atkritumu apsaimniekošana, saskaņā ar Tehnisko piedāvājumu (Pielikums Nr.1) un Finanšu piedāvājumu (pielikums Nr.2), turpmāk – Pakalpojums, VSIA „ Paula Stradiņa klīniskā universitātes slimnīca” bīstamo atkritumu regulāra savākšana (t.sk., iekraušana un izvešana), pārvadāšana līdz pagaidu reģenerācijas vai galīgās pārstrādes iekārtas operatoram, uzglabāšana un gala pārstrāde (t.i., reģenerācijas vai apglabāšanas). Pakalpojuma izpildes vieta – VSIA „Paula Stradiņa klīniskā universitātes slimnīca” Pilsoņu iela 13, Rīgā un VSIA „ Paula Stradiņa klīniskā universitātes slimnīca” Zobārstniecības un sejas ķirurģijas centrs Dzirciema ielā 20, Rīgā.
	2. Pasūtītājam Līguma darbības periodā ir tiesības nodot citus bīstamos atkritumus, kurus uz atklāta konkursa izsludināšanas brīdi nevarēja paredzēt.
	3. Puses vienojas, ka Līguma kopējā summa var mainīties un Pasūtītājs var iegādāties pakalpojumu par atklāta konkursa cenām līdz 10% vairāk no 1.4.punktā noteiktās summas, ja radusies situācija, ko PIRCĒJS iepriekš nevarēja paredzēt un Izpildītājam pretenziju par šādām izmaiņām nebūs. Šādas Līguma kopējās summas izmaiņas Puses veic parakstot attiecīgu vienošanās protokolu.
	4. Kopējā maksimālā Līguma summa par Pakalpojumu visā līguma darbības laikā sastāda **EUR 415 730,00** (četri simti piecpadsmit tūkstoši septiņi simti trīsdesmit euro, 00 centi).
	5. Līguma 1.1.apakšpunktā norādītajā Finanšu piedāvājumā (Pielikums Nr.2) medicīnas atkritumu apjoms ir Pasūtītāja prognozētais iepirkuma apjoms. Pasūtītājs ir tiesīgs palielināt vai samazināt bīstamo atkritumu apjomu, nemainot noteikto vienības cenu, Līguma 1.4.apakšpunktā noteiktās summas ietvaros.
	6. Pasūtītājs patur tiesības organizatorisku iemeslu dēļ pilnībā vai daļēji pagarināt termiņu bīstamo atkritumu apsaimniekošanas uzsākšanai ar maiņas konteineriem.
	7. Izpildītājs nodrošina veselības aprūpes atkritumu savākšanu pēc iepriekš noteikta grafika, kā arī nepieciešamības gadījumā 24 (divdesmit četru) stundu laikā no pasūtījuma saņemšanas brīža.
2. Līguma juridiskais pamats

Puses parakstot šo Līgumu, apliecina, ka tām ir saistošas Latvijas Republikas likumos „Atkritumu apsaimniekošanas likums” un likuma „Par piesārņojumu” noteiktās prasības, kas atbilstoši Ministru kabineta (turpmāk – MK) 2011. gada 19. aprīļa noteikumiem Nr. 302 „Noteikumi par atkritumu klasifikatoru un īpašībām, kuras padara atkritumus bīstamus”, klasificējami kā bīstamie atkritumi, kā arī citi Latvijas Republikā un Eiropas Savienībā spēkā esošie normatīvie akti atkritumu apsaimniekošanas jomā un pašvaldības saistošie noteikumi.

1. **Pušu saistības**
	1. Izpildītāja saistības:
		1. Izpildītājam ir Latvijas Republikas Valsts vides dienesta reģionālās pārvaldes izdota atļauja A vai B kategorijas piesārņojošai darbībai, ar kuru ir atļauta atkritumu reģenerācijas vai apglabāšanas darbības atbilstoši Latvijas Republikā (t.sk., Eiropas Savienībā) spēkā esošajiem normatīvajiem aktiem atkritumu apsaimniekošanas jomā.
		2. Izpildītājs sniedz Pakalpojumu pamatojoties uz Latvijas Republikas Valsts vides dienesta reģionālās pārvaldes izdoto Atkritumu apsaimniekošanas atļauju, kas paredz atkritumu savākšanu un pārvadāšanu.
		3. Izpildītājs ir reģistrēts Bīstamo atkritumu pārvadājumu uzskaites valsts informāciju sistēmā (turpmāk – BAPUS).
		4. Izpildītājs apņemas veikt Pasūtītāja radīto bīstamo atkritumu savākšanu, pārvadāšanu, uzglabāšanu un gala pārstrādi, ievērojot Latvijas Republikā (t.sk., Eiropas Savienībā) spēkā esošos normatīvos aktus atkritumu apsaimniekošanas jomā.
		5. Atkritumi kļūst par Izpildītāja īpašumu pēc „Bīstamo atkritumu reģistrācijas kartes – pavadzīmes” vai „Bīstamo atkritumu savākšanas reģistrs” žurnāla parakstīšanas no Izpildītāja puses.
		6. Izpildītājs, iekraušanas brīdī, savus darbiniekus nodrošina ar spectērpu un speciāliem cimdiem.
		7. Atbildīgās kontaktpersonas Līguma ietvaros no Izpildītāja puses ir Ainārs Dzerkals, tālr. 27012419, e-pasts: Ainars.Dzerkals@bao.lv, Ričards Rapoports, tālr. 29604294, e-pasts: Ricards.Rapoports@bao.lv, Normunds Reiniks, tālr. 26317359, e-pasts: Normunds.Reiniks@bao.lv.
	2. Pasūtītāja saistības:
		1. Pasūtītājs apņemas ārstniecības iestādē radīto bīstamo atkritumu uzkrāšanu, uzglabāšanu, iepakošanu un marķēšanu veikt atbilstoši Ministru kabineta 2011. gada 21. jūnija noteikumi Nr. 484 „Bīstamo atkritumu uzskaites, identifikācijas, uzglabāšanas, iepakošanas, marķēšanas un pārvadājumu uzskaites kārtība” prasībām.
		2. Ārstniecības iestādē radītie bīstamie atkritumi tiek savākti bez priekšapstrādes (dezinfekcijas, autoklavēšanas u.c.), ja Latvijas Republikā spēkā esošajos normatīvajos aktos nav noteikts savādāk, piemēram, bīstamo slimību gadījumos.
		3. Atbildīgās kontaktpersonas Līguma ietvaros no Pasūtītāja puses Rīgā, Pilsoņu ielā 13 ir Kaspars Laizāns, tālr. 29141426, e-pasts: kaspars.laizans@stradini.lv un Rīgā, Dzirciema ielā 20 ir Elita Brūvele, tālr. 67459948, e-pasts: elita.bruvele@stradini.lv.
2. **Apmaksas kārtība**
	1. 100 % pēcapmaksa. Rēķini tiek apmaksāti pēc pieņemšanas – nodošanas akta parakstīšanas 60 (sešdesmit) dienu laikā no to saņemšanas dienas.
	2. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	3. Izpildītājs apkopo datus un iesniedz 1 (vienu) rēķinu par mēnesi. Pasūtītājs maksu par atkritumu izvešanu veic 1 (vienu) reizi mēnesī, pārskaitot summu, kura uzrādīta rēķinā.
	4. Par rēķina apmaksas dienu tiek uzskatīta diena, kad Pasūtītājs ir pārskaitījis naudu uz Izpildītāja bankas norēķinu kontu, ko apliecina attiecīgais maksājuma uzdevums.
3. **Sankcijas, zaudējumu atlīdzināšana**
	1. Par katru nokavēto Pakalpojuma izpildes dienu IzpildītājsPasūtītājam maksā līgumsodu 0,5% (nulle komats piecu procentu) apmērā no Pakalpojuma vērtības.
	2. Par katru nokavēto apmaksas dienu Pasūtītājs maksā Izpildītājam līgumsodu 0,5% (nulle komats piecu procentu) apmērā no neapmaksātās summas.
	3. Pasūtītājs maksā līgumsodu 5% (pieci procenti) apmērā no 1.4.apakšpunktā norādītās summas ja Līgums tiek lauzts Izpildītāja rupju Līguma pārkāpumu dēļ. Šādā gadījumā Izpildītājs sedz arī Pasūtītāja tiešos un netiešos zaudējumus, kas radušies dēļ Līguma laušanas. Ar Līguma rupjiem pārkāpumiem tiek saprasts:
		1. Bīstamo atkritumu atkārtota neizvešana noteiktajos termiņos un apjomos;
		2. Gadījumi, kad Izpildītājam nav nepieciešamās atļaujas bīstamo atkritumu apsaimniekošanai.
	4. Katra Puse ir finansiāli atbildīga par visiem zaudējumiem, kas radušies citai līgumslēdzējai Pusei ļaunprātības, kā arī rupjas vai vieglas neuzmanības rezultātā.
4. **Nepārvaramā vara**
	1. Puses tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kuru nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāpaziņo otrai Pusei. Ziņojumā jānorāda, kādā termiņā, pēc viņu uzskata, ir iespējama un paredzama viņu līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
5. **Līguma darbības laiks**
	1. Līgums stājas spēkā 2017.gada 10.oktobrī un ir spēkā 2 (divus) gadus vai līdz tiek sasniegta Līguma 1.4.apakšpunktā noteiktā summa, atkarībā no tā, kurš nosacījums iestājas pirmais.
	2. Pusēm rakstiski vienojoties, Līguma izpildes termiņš var tikt pagarināts uz laiku līdz 1 (vienam) gadam, ja tā darbības laikā nav sasniegta Līguma 1.4.apakšpunktā noteiktā summa.
6. **Nobeiguma noteikumi**
	1. Jebkuras nesaskaņas, domstarpības vai strīdus Puses apņemas risināt savstarpēju sarunu veidā. Gadījumā, ja Puses nespēj vienoties, strīds risināms tiesā Latvijas Republikā spēkā esošo normatīvo aktu noteiktajā kārtībā.
	2. Līgums var tikt papildināts vai grozīts, Pusēm savstarpēji vienojoties. Jebkuras Līguma izmaiņas vai papildinājumi tiek noformēti vienošanās protokola veidā, un pēc tā parakstīšanas kļūst par šī Līguma neatņemamām sastāvdaļām.
	3. Līgums sastādīts 2 (divos) eksemplāros, katrs uz 20 (divdesmit) lapām, ieskaitot 1.pielikumu „Tehniskais piedāvājums”, 2.pielikumu „Finanšu piedāvājums” ar vienādu juridisku spēku, no kuriem viens glabājas pie Pasūtītāja, otrs pie Izpildītāja.
	4. Pieņemšanas – nodošanas akti, defekta akti, ja tādi tiek sastādīti, ir Līguma neatņemamas sastāvdaļas.
	5. Ar šo Līgumu ir noteikta pilnīga Pušu vienošanās, un pēc tā parakstīšanas tas aizstāj un atsauc visas iepriekšējās mutiskās un rakstiskās vienošanās, sarunas, dokumentus un korespondenci starp Pusēm sakarā ar Līguma priekšmetu.
7. **Pušu rekvizīti**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS “SwedBanka” Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga | **Piegādātājs:****AS “BAO”**Reģ. Nr.: 40003320069Celtnieku iela 3A, Olaine, LV-2114Konta Nr.:LV47NDEA0000084507464Banka: Nordea Bank AB Latvijas filiāleKods: NDEALV2X\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ N.Reiniks |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 E.Buša

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 A.Biruma